રાજકોટ, તા. 1ર : પોતાની પાસે શિક્ષણનું માર્ગદર્શન મેળવવા આવતી વિદ્યાર્થિની પર કુદ્રષ્ટિ કર્યાના આક્ષેપિત બાયો સાયન્સ ભવનના પ્રોફેસર નિલેશ પંચાલની કરતૂતથી સૌરાષ્ટ્ર યુનિવર્સિટીની આબરૂનું ધોવાણ થયું છે. આ મુદ્દે સેક્સ્યુઅલ હેરેસમેન્ટ સેલે કુલપતિને બંધ કવરમાં રિપોર્ટ આપ્યો છે. જેની શુક્રવાર તા. 14મીના રોજ સિન્ડીકેટની બેઠકમાં સુનાવણી કરાશે. જો કે પ્રાથમિક દ્રષ્ટિએ પ્રો. પંચાલ સામેના આક્ષેપોમાં તથ્ય હોવાનો યુનિવર્સિટીના ઉચ્ચ સત્તાધિશોએ નિર્દેશ આપ્યો હતો.